text: Politiet beder om hjælp: Kan du genkende disse tyvekoster? 
  04 maj 2018 kl. 11.53
  Politiet søger hjælp til at finde tre tyvekosters ejere. Det drejer sig om et Royal Copenhagen-fad, en Kaj Bojesen-figur og et lommeur.
  Politiet står med tre tyvekoster, som de ikke ved, hvor stammer fra. Tyvekosterne blev fundet natten til søndag den 29. april, hvor to personer blev anholdt i Haderslev. Med i bilen havde de dog også tre stjålne ting, som ikke stammer fra indbruddet i Billund. Så nu beder politiet om hjælp til at finde tyvekosternes rette ejermand.
  Det drejer sig om:
  Et stort Royal Copenhagen fad med blomstermotiver (se billede foroven)
  En Kay Bojesen Livgarder i skilderhus (se billede foroven)
  Et lommeur med blomstermotiver (se billede foroven)
  Sydøstjyllands Politi formoder, at tingene er stjålet i tidsrummet mellem lørdag eftermiddag den 28. april og natten til søndag den 29. april 2018.
  Er tingene dine eller kender du nogen, som har fået stjålet lignede effekter i tidsrummet, eller har du andre oplysninger, som kan kaste lys på sagen, vil politiet meget gerne høre fra dig på tlf. 1-1-4.
  